N á v r h

DELIMITAČNÝ PROTOKOL

V nadväznosti na zákon č. ................., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov 

uzatvára

Ministerstvo výstavby a regionálneho rozvoja Slovenskej republiky
ako orgán odovzdávajúci
zastúpené ministrom výstavby a regionálneho rozvoja SR 
Lászlom Gyurovszkym

a

Ministerstvo hospodárstva, správy národného majetku a privatizácie  Slovenskej republiky
ako orgán preberajúci
zastúpené podpredsedom vlády SR, ministrom hospodárstva SR, ministrom pre správu a privatizáciu národného majetku SR Robertom Nemcsicsom

delimitačný protokol

na zabezpečenie presunu kompetencií v oblasti výroby stavebných látok vyplývajúcich z § 6 písm. a) a z § 10 písm. c) 

Článok 1

Z doterajšej pôsobnosti Ministerstva výstavby a regionálneho rozvoja Slovenskej republiky vymedzenej zákonmi a inými všeobecne záväznými predpismi sa presúvajú na Ministerstvo hospodárstva Slovenskej republiky kompetencie v oblasti výroby stavebných látok.

Článok 2

Z Ministerstva výstavby a regionálneho rozvoja SR prechádzajú na Ministerstvo hospodárstva SR 2 funkčné miesta a 299 tis. Sk mzdových prostriedkov a personálna agenda podľa prílohy č. 1.

Článok 3

Z Ministerstva výstavby a regionálneho rozvoja SR na Ministerstvo hospodárstva SR sa presúva vymedzená časť práv a povinností vyplývajúcich zo  štátnozamestnaneckých vzťahov zamestnancov zabezpečujúcich výkon kompetencií v oblasti výroby stavebných látok a správy majetku štátu uvedených v prílohe č. 2.

Článok 4

Z Ministerstva výstavby a regionálneho rozvoja SR prechádzajú na Ministerstvo hospodárstva SR výdavky zo štátneho rozpočtu na rok 2003 v prílohe č. 3.

Článok 5

Z Ministerstva výstavby a regionálneho rozvoja SR na Ministerstvo hospodárstva SR prechádza príslušná časť dokumentácie za oblasť ochrany a obrany štátu v prípade krízovej situácie, ktorá bude delimitovaná osobitným delimitačným protokolom (má charakter utajovaných materiálov). Výdavky na hospodársku mobilizáciu za oblasť výroby stavebných látok sú v  prílohe č. 4.

Článok 6

Vzťahy nedoriešené týmto protokolom a súvisiace s predmetom delimitácie sa budú riešiť priebežne v pracovnom styku medzi príslušnými útvarmi odovzdávajúceho a preberajúceho ústredného orgánu.

Článok 7

Delimitačný protokol sa vyhotovuje v šiestich rovnopisoch, z ktorých každá strana dostane po dve vyhotovenia a dve vyhotovenia budú postúpené Ministerstvu financií SR.

V Bratislave, dňa .................. 2003

––––––––––––––––––––––––––––––
(podpis, pečiatka)

László  G y u r o v s z k y
minister
výstavby a regionálneho rozvoja SR 	

    ––––––––––––––––––––––––––––––
(podpis, pečiatka)

Robert  N e m c s i c s
podpredseda vlády SR 
minister hospodárstva SR 
minister pre správu a privatizáciu národného majetku SR

Príloha č. 1

	V súlade so zákonom č. ......................., ktorým sa mení a dopĺňa zákon č.575/2001   Z. z. o organizácii činnosti vlády a organizácii  ústrednej štátnej správy v znení neskorších predpisov sa vykonáva s účinnosťou od 1. apríla 2003 delimitácia zamestnancov a mzdových prostriedkov z Ministerstva výstavby a regionálneho rozvoja SR na Ministerstvo hospodárstva SR nasledovne:

I. Počet delimitovaných štátnozamestnaneckých miest spolu: 	2

	z toho z odboru stavebníctva MVRR SR	2

II.	Delimitácia mzdových prostriedkov:
 
      objem mzdových prostriedkov vypočítaný podľa funkčného
      platu za mesiace apríl až december 2003 	299 tis. Sk

      objem prostriedkov na povinné odvody	114 tis. Sk

objem mzdových prostriedkov spolu	413 tis. Sk

III. Menný zoznam skutočne delimitovaných zamestnancov s uvedením funkcie a výšky priznaného funkčného platu tvorí  prílohu č. 1 protokolu.

IV.	Osobné spisy delimitovaných zamestnancov

V.	Zoznam delimitovaných zamestnancov a štátnozamestnaneckých miest z MVRR SR na MH SR k 1. 4. 2003

	Por.č.  Meno a priezvisko	funkcia 		funkčný plat

1.        Ing. Eleonóra Dammerová 	odborný radca	18 350,- Sk

	2.        štátnozamestnanecké miesto	odborný radca	14 860,- Sk

Bratislava ..............................................

										Príloha č. 2
										Str. č. 1

	V nadväznosti na zákon č. ................ , ktorým sa mení a dopĺňa zákon č. 575/2001 Z.z. o organizácii činnosti vlády a organizácii ústrednej štátnej správy v znení neskorších predpisov vykonáme s účinnosťou od 1. 4. 2003 delimitáciu nasledovne:

a)	delimitácia NIM podľa prílohy č. 1 z Ministerstva výstavby a regionálneho rozvoja Slovenskej republiky do Ministerstva hospodárstva Slovenskej republiky,
b)	delimitácia HIM podľa prílohy č. 2 z Ministerstva výstavby a regionálneho rozvoja Slovenskej republiky do Ministerstva hospodárstva Slovenskej republiky,
c)	delimitácia DHIM podľa prílohy č. 3 z Ministerstva výstavby a regionálneho rozvoja Slovenskej republiky do Ministerstva hospodárstva Slovenskej republiky,
d)	delimitácia DNIM podľa prílohy č. 4 z Ministerstva výstavby a regionálneho rozvoja Slovenskej republiky do Ministerstva hospodárstva Slovenskej republiky.

Delimitácia uvedených majetkov podľa príloh 1 – 4 sa odovzdá, resp. prevezme majetkármi jednotlivých ministerstiev do 8. 4. 2003.

Čiastkový delimitačný protokol je vyhotovený v šiestich rovnopisoch, z ktorých po dva dostanú Ministerstvo výstavby a regionálneho rozvoja Slovenskej republiky, Ministerstvo hospodárstva Slovenskej republiky a Ministerstvo financií Slovenskej republiky.

Bratislava .......................................

									Príloha č. 3
									Str. č. 1

Ministerstvo výstavby a regionálneho rozvoja Slovenskej republiky delimituje rozpočet kapitoly na rok 2003 k 1. 4. 2003 na Ministerstvo hospodárstva Slovenskej republiky nasledovne:

-	Rozpočet príjmov na rok 2003 nie je predmetom delimitácie.

-     Výdavky kapitoly spolu (tabuľka č. 1)				1 207 799,- - 
                   Bežné výdavky spolu v Sk					1 207 799,- -
        z toho: mzdové prostriedky					   299 000,- -
                    odvody do poistných fondov				   113 620,- -
	        tovary a služby						   100 000,- -
	        hospodárska mobilizácia			               695 179,- -

Bežné transfery		                                                                    - 
Kapitálové výdavky						                     -
Kapitálové transfery						                     -

Počet zamestnancov						               2 osoby

-	Výdavky do 30. 3. 2003 zrealizované prostredníctvom výdavkového účtu Ministerstva výstavby a regionálneho rozvoja Slovenskej republiky (mzdy, prostriedky, tovary a služby) nie sú predmetom delimitácie.

-	Výdavky  na hospodársku mobilizáciu sú delimitované v  
 	      celoročnej hodnote                                                                         695 179,- -

Bratislava .....................................

										Príloha č. 4

Za oblasť ochrany a obrany sa delimituje:

1.	Zoznam delimitovaných subjektov hospodárskej mobilizácie zaradených do systému hospodárskej mobilizácie MVRR SR a ich úlohy v období vojnového stavu uzatvorené zmluvami o budúcej zmluve s  odberateľmi.

2.	Majetok hospodárskej mobilizácie.

3.	Limit finančných prostriedkov na zabezpečenie plnenia úloh hospodárskej mobilizácie delimitovaných subjektov hospodárskej mobilizácie pre rok 2003.

Delimitácia pod bodom 1  bude vykonaná samostatným delimitačným protokolom na odbor krízového manažmentu MH SR pod číslom V – 11/2003 z dôvodu ochrany utajovaných skutočností. 

Delimitácia pod bodom 2 je zahrnutá v prílohe č. 2.

Delimitácia pod bodom 3 je zahrnutá v prílohe č. 3. 

Bratislava .....................................

.